বিএনপির জোট শরিকরা বলছেন, দুর্দিনে তারা ২০ দলীয় জোটের সঙ্গে ছিলেন। এখনও আছেন। অথচ তারা ক্ষমতায় যেতে শর্ত জুড়ে না দিলেও নামসর্বস্ব দলগুলো তাই করছে। এলডিপির সিনিয়র যুগ্ম মহাসচিব শাহাদাত হোসেন সেলিম বলেন, খালেদা জিয়া গণতন্ত্রের জন্য কারাগারে। তার মুক্তির দাবি করে একটি কথাও বলেননি ঐক্য প্রক্রিয়ার নেতারা। অথচ তারা বিএনপির সমর্থনে প্রধানমন্ত্রিত্ব চান। লোভ-লালসা উপেক্ষা করে ছয় বছর জোটে আছি। এখন ভোটের আগে কেউ কেউ নিজেদের জন্য প্রধানমন্ত্রিত্ব দাবি করছেন। এটা অবান্তর।